от приложение VII към Регламент (ЕС) No 1308/2013, може да се използват само продуктите и веществата, изброени в част Г от приложение V към настоящия регламент, при условие че тяхната употреба отговаря на съответните разпоредби на правото на Съюза, по-специално на ограниченията и условията, определени в Регламент (ЕС) No 1308/2013 и Делегиран регламент (ЕС) 2019/934 на Комисията (16), и — когато е приложимо — на националните разпоредби, основани на правото на Съюза.
 Член 10
 Процедура за издаване на специални разрешения за употребата на продукти и вещества в някои райони от трети държави
 1. Когато контролен или надзорен орган, признат съгласно член 46, параграф 1 от Регламент (ЕС) 2018/848, счете, че за даден продукт или дадено вещество следва да се издаде специално разрешение за употреба в определен район извън Съюза поради специфичните условия, посочени в член 45, параграф 2 от същия регламент, той може да поиска Комисията да извърши оценка. За тази цел той представя на Комисията досие, в което се описва продуктът или веществото, посочват се причините за това специално разрешение и се обяснява защо продуктите и веществата, разрешени съгласно настоящия регламент, не са подходящи за употреба поради специфичните условия в съответния район. Той предприема необходимото, така че досието да е пригодно да се направи публично достъпно, при спазване на законодателството на Съюза и на националното законодателство на държавите членки за защита на данните.
 2. Комисията изпраща искането, посочено в параграф 1, на държавите членки и публикува всички такива искания.
 3. Комисията анализира досието, посочено в параграф 1. Комисията разрешава продукта или веществото с оглед на специфичните условия, посочени в досието, само ако в извършения от нея анализ се заключава като цяло, че:
 а)
 това специално разрешение в съответния район е обосновано;
 б)
 продуктът или веществото, описан/о в досието, е в съответствие с принципите, посочени в глава II, критериите, посочени в член 24, параграф 3, и условието, посочено в член 24, параграф 5 от Регламент (ЕС) 2018/848; и
 в)
 употребата на продукта или веществото отговаря на съответните разпоредби на правото на Съюза, и по-специално активните вещества, съдържащи се в продуктите за растителна защита, са в съответствие с Регламент (ЕО) No 396/2005 на Европейския парламент и на Съвета (17).
 Разрешеният продукт или вещество се включва в приложение VI към настоящия регламент.
 4. Когато посоченият в член 45, параграф 2 от Регламент (ЕС) 2018/848 двегодишен период изтече, разрешението автоматично се подновява за още две години, при условие че не са налични никакви нови елементи и че никоя държава членка или никой контролен или надзорен орган, признат съгласно член 46, параграф 1 от Регламент (ЕС) 2018/848, не са подали възражение, въз основа на което да е необходимо заключението на Комисията, посочено в параграф 3, да се преразгледа.
 Член 11
 Отмяна
 Регламент (ЕО) No 889/2008 се отменя.
 Приложения VII и IX обаче продължават да се прилагат до 31 декември 2023 г.
 Член 12
 Преходни разпоредби
 1. За целите на член 5, параграф 4 от настоящия регламент продуктите за почистване и дезинфекция, изброени в приложение VII към Регламент (ЕО) No 889/2008, може да продължат да